Louis Napoléon Bonaparte

Louis Napoléon Bonaparte, noen ganger omtalt som Napoléon IV, (1856–1879) var sønnen til Napoléon III og Eugénie av Frankrike. Han var kronprins da hans far var keiser.

Han ble elev ved krigsskolen i Woolwich, men han synes ikke å vært spesielt dyktig i krigføring. Etter farens død i 1873 ble han bonapartistenes tronpretendent.

Han foretok i den senere del av sitt liv flere reiser til Sveits, Italia, Danmark, Sverige og Norge. Han begav seg i februar 1879 til Sør-Afrika og kjempet på britenes side i zulukrigen. Han ble drept på et rekognoseringsoppdrag nær Ulundi. Han er begravet i Farnborough.

 Referanser 

Kategori:Huset Bonaparte